Bayrut tarixi
Bayrut—Livan Respublikasining poytaxti. Sharqiy Oʻrta yer dengizidagi Yaqin Sharqning eng muhim port shahri. U 33° 54° shimoliy kenglik va 35° 28° sharqiy uzunlik oraligʻida joylashgan. Sharqiy Bayrut va Gʻarbiy Bayrut tepaliklari orasidagi yarim orolda tashkil etilgan. Livan Respublikasining beshta maʼmuriy hududlaridan biri boʻlgan Bayrut provinsiyasining markazi. Shahar 18 km² maydonga tarqalgan va mintaqaning eng muhim savdo, transport, madaniy va moliyaviy markazlaridan biri. Bayrutda 2,2 million aholi istiqomat qiladi (2019 yil). Aholi turli tabaqalarga mansub nasroniy va musulmonlardan iborat. Eng koʻp gapiriladigan tillar arab, fransuz va ingliz tillaridir. Bayrutda odatiy Oʻrta Yer dengizi iqlimi hukm suradi. Yozi issiq va quruq boʻlsa–da, boshqa shaharlarga nisbatan namroq, qishi esa issiq va yomgʻirli (kamdan–kam qor yogʻadi). Yozda oʻrtacha harorat 27–35 °C atrofida va Yilning katta qismida osmon ochiq boʻladi. Shimol va janubdagi adirlar o‘rmon bilan qoplangan. Yoz oylarida qo‘shni davlatlardan sayyohlar oqimi kuzatiladi.